Andreas Kirkerup

mini|Lystslottet Liselund på Møn
mini|Brede hovedbygning
Andreas Johannes Kirkerup (født 9. juni 1749 i København, død 22. oktober 1810 samme stedAndreas Kirkerup fra Dansk biografisk leksikon / Prosjekt Runeberg (besøkt 23. august 2014)) var en dansk klassisistisk arkitekt, hoffbyggmester og brannmajor.
Han gikk først i tømmerlære hos Johan Boye Junge og deretter på Kunstakademiet under C.F. Harsdorff.

Han er særlig kjent for å ha tegnet flere store herregårder, i tillegg til at han spilte en vesentlig rolle i gjenoppbyggingen av København etter bybrannen i 1795 sammen med blant andre Andreas Hallander og Johan Martin Quist.

Kirkerup var arkitekt for Ingeniørkorpset og ble utnevnt til hofftømrermester i 1775 og hoffarkitekt i 1791. Han var en av Harsdorffs dyktige elever, men led samtidig også i en viss grad under at de fleste oppgaver gikk til læremesteren og ikke til ham selv. Samtidig spente Kirkerups innsats vidt – fra herregårder og lystanlegg til borgerhus og offentlige militærbygninger. Liselund og Næsseslottet er to verk av Kirkerup, og som sammen med Det kinesiske lysthus i Frederiksberg Have er blant hans mest kjente bygninger. Stort sett alle Kirkerups verk som fremdeles eksisterer har blitt fredet.

Parallelt med utdannelsen på Akademiet ble han i 1772 sprøytemester i brannkorpset og steg i gradene inntil han i 1801 ble 1. meddirektør og i 1803 brannmajor. I egenskap av brannmajor ledet han slukkingen under Københavns bombardement i 1807, hvor han kom alvorlig til skade og døde tre år senere av skadene han hadde pådratt seg. I 1808 ble han ridder av Dannebrogordenen.

 Utvalgte verk 
 Corselitze på Falster (1775–1777)
 Næsseslottet, (1783)
 Arresødal i Frederiksværk (1786)
 Liselund på Møn (1782)
 Hestgardekasernen, København (1792)
 Brede hovedbygning,Brede Hovedbygning  fra Nationalmuseet (besøkt 14. august 2014) Kongens Lyngby (1795)
 Store Frederikslund (1782–1790)
 Det Gamle Ridehus i Grønnegades kaserne i Næstved (1799)
 Det kinesiske lysthuset i Frederiksberg Have (1799–1801)

 Referanser 

 Eksterne lenker 



Kategori:Danske arkitekter
Kategori:Brannkonstabler
Kategori:Riddere av Dannebrogordenen‎
Kategori:Klassisisme
Kategori:Alumni fra Det Kongelige Danske Kunstakademi
Kategori:Personer fra København